11/02/2014 | Administración LocalMunicipal
Culleredo
Economía, Facenda, Réxime Interior
Aprobación definitiva da Ordenanza fiscal n.º 15, da taxa de depuración de augas residuais

O Pleno municipal, en sesión celebrada o día 18 de decembro de 2013, aprobou o establecemento da Ordenanza fiscal n.º 15, por depuración de augas residuais. Transcorridos os prazos de exposición pública sen presentarse alegación algunha, enténdese definitivamente aprobada, entrando en vigor despois da publicación no Boletín Oficial da Provincia do texto da mesma, que é o seguinte: “Artigo 1.–Feito impoñible. O feito impoñible da taxa está constituído pola prestación do servizo de recepción obrigatoria de depuración de augas residuais. Artigo 2.–Suxeito pasivo.1. Son suxeitos pasivos en concepto de contribuínte, as persoas físicas ou xurídicas e as entidades ás que a normativa tributaria impón o cumprimento de obrigas tributarias que sexan beneficiarios e usuarios do servizo, presumíndose que ostenta tal condición quen conste como titular a efectos do servizo de abastecemento de auga.2. En todo caso, terá a consideración de suxeito pasivo substituto do contribuínte o propietario do inmoble. Artigo 3.–Cota tributaria. A cota tributaria determinarase por unha cantidade resultante de multiplicar los m 3 de auga consumida e facturada polo coeficiente 0,28. Artigo 4.–Devengo. Devéngase a taxa e nace a obriga de contribuir cando se inicie a actividade municipal que constitúe o feito impoñible. O período impositivo coincide co trimestre natural. O devengo prodúcese o primeiro dia do período impositivo salvo nos caso de alta no servizo en que o devengo se produce no momento en que se inicie a prestación do servizo. Enténdese iniciada a prestación do servizo cando se conceda a licenza de enganche á rede de saneamento ou desde que teña lugar o enganche á rede, aínda que non se obtivese a licenza e sen prexuízo do inicio do expediente administrativo que poida instruírse para a súa autorización. Artigo 5.–Xestión. O cobramento das cotas realizarase en liquidacións trimestrais sen que sexa necesaria a notificación das cotas sucesivas que se deriven da declaración de alta, sen prexuízo da remisión do recibo correspondente cos detalles da facturación. O Censo de Contribuíntes do primeiro trimestre aprobarase e exporase ao público para reclamacións dentro do primeiro semestre de cada exercicio económico servindo como notificación colectiva dos vencementos do exercicio. Artigo 6.–Bonificacións. a. As familias numerosas de categoría especial terán unha bonificación na taxa do 50% sobre os consumos comprendidos entre 30 e 60 m 3. b. As familias numerosas de categoría xeral terán unha bonificación na taxa do 50% sobre os consumos comprendidos entre 30 e 50 m 3. c. A bonificación só será aplicable á vivenda habitual do contribuínte. d. Os suxeitos pasivos que, cumprindo os requisitos establecidos no apartado anterior, pretendan obter a bonificación regulada neste apartado, deberán presentar unha solicitude antes do comezo do período impositivo en que se pretenda que comece a mesma. No caso de alta no servizo, a solicitude de bonificación presentarase conxuntamente coa solicitude de alta. Coa mesma deberá achegarse a seguinte documentación: a) Copia compulsada de título de familia numerosa expedido polo órgano competente. b) Certificado de empadroamento do titular da familia numerosa, referido á situación existente a 31 de decembro do ano inmediato anterior, na que consten os membros da unidade familiar que conviven no inmoble para o que se solicita bonificación. e. A bonificación concedida terá efectos no ano natural no que se insta a súa concesión, debendo solicitarse a prórroga nos anos sucesivos, achegando a documentación que acredite que se seguen cumprindo os requisitos para a súa obtención.” Culleredo, 4 de febreiro de 2014. O alcalde Julio Sacristán de Diego